pythainlp/thaigov-v2-corpus-22032023 huggingface dataset:
วันพฤหัสบดีที่ 24 กุมภาพันธ์ 2565
การรถไฟแห่งประเทศไทย เผยปัญหาอุบัติเหตุจุดตัดทางรถไฟ ระหว่างสถานีชุมทางแก่งคอย - สถานีบ้านช่องใต้ จ.สระบุรี
เกิดจากหน่วยงานท้องถิ่น ไม่สามารถติดตั้งเครื่องกั้นอัตโนมัติได้ตามที่ได้รับมอบหมาย เร่งรัดจัดหาคนเฝ้าระวังพื้นที่ดูแลความปลอดภัยแก่ผู้สัญจรไปมาจนกว่าจะมีการติดตั้งแล้วเสร็จ เพื่อป้องกันปัญหาการเกิดอุบัติเหตุ
การรถไฟแห่งประเทศไทย (รฟท.) กระทรวงคมนาคม ขอชี้แจงว่า จากกรณีอุบัติเหตุรถไฟชนรถบรรทุกพ่วงระหว่างสถานีชุมทางแก่งคอย - สถานีบ้านช่องใต้ อ.แก่งคอย จ.สระบุรี จนทำให้มีผู้ได้รับบาดเจ็บ 3 ราย เมื่อวันที่ 19 ก.พ. 2565 ที่ผ่านมานั้น อุบัติเหตุดังกล่าวเกิดขึ้นที่บริเวณเสาโทรเลข 127/7-8 (กม.127+403) ซึ่งเป็นจุดลักผ่าน และอยู่ในพื้นที่รับผิดชอบขององค์การบริหารส่วนตำบลบ้านป่า โดยถือเป็นพื้นที่ที่เกิดอุบัติเหตุอยู่บ่อยครั้ง เนื่องจากเป็นโค้งอับสายตา ซึ่ง รฟท. ได้เข้าไปดำเนินการแก้ไขภายใต้ขอบเขตอำนาจของรฟท. อย่างต่อเนื่อง ด้วยการติดป้ายจราจร ทำลูกระนาด และเพิ่มไฟส่องสว่างแล้ว ต่อมาคณะกรรมการร่วมพิจารณาการขออนุญาตและการแก้ไขปัญหาจุดตัดทางรถไฟกับถนน ของ รฟท. ได้พิจารณาแล้วเห็นว่า เพื่อเป็นการแก้ปัญหาอุบัติเหตุในระยะยาว จึงอนุมัติให้ อบต.บ้านป่า ใช้สิทธิเหนือพื้นที่ เข้ามาดำเนินการติดตั้งเครื่องกั้นคานอัตโนมัติชนิดไม่มีพนักงานควบคุม เพื่อดูแลความปลอดภัยแก่ประชาชน โดยทาง อบต.บ้านป่า รับที่จะเป็นผู้จัดหางบประมาณมาดำเนินการเอง ตั้งแต่ปี 2562 แต่ปรากฏว่าเรื่องไม่มีความคืบหน้า จนกระทั่งในปี 2563รฟท. จึงได้ทำหนังสือถึง อบต.บ้านป่า ให้เร่งรัดติดตั้งเครื่องกั้นชนิดคานอัตโนมัติอีกครั้ง
อย่างไรก็ตาม จากการตรวจสอบล่าสุด อบต.บ้านป่า ยังไม่ได้ดำเนินการติดตั้งเครื่องกั้นอัตโนมัติ ตามมติของคณะกรรมการร่วมพิจารณาการขออนุญาตและการแก้ไขปัญหาจุดตัดทางรถไฟกับถนนแต่อย่างใด รฟท.จึงได้ประสานให้ อบต.บ้านป่า ในฐานะเจ้าของพื้นที่รับผิดชอบ เร่งรัดจัดหาคนเฝ้าดูแลประจำจุดทางลักผ่านดังกล่าวอย่างเร่งด่วน เพื่อดูแลความปลอดภัยแก่ผู้สัญจรไป-มา จนกว่าจะดำเนินการติดตั้งเครื่องกั้นอัตโนมัติได้แล้วเสร็จ เพื่อป้องกันไม่ให้เกิดอุบัติเหตุซ้ำรอย และลดความสูญเสียต่อชีวิต รวมถึงทรัพย์สินของประชาชน
นายเอกรัช ศรีอาระยันพงษ์ ผู้อำนวยการศูนย์ประชาสัมพันธ์รฟท. กล่าวยืนยันว่า รฟท. ได้ให้ความสำคัญต่อการแก้ปัญหาอุบัติเหตุ บริเวณจุดตัดเสมอระดับทางรถไฟ - รถยนต์ และจุดตัดทางรถไฟที่ไม่ได้รับอนุญาตหรือทางลักผ่านอย่างเข้มข้นมาตลอด ซึ่งที่ผ่านมาได้มีการร่วมมือกับท้องถิ่น และหน่วยงานที่เกี่ยวข้องลงไปแก้ไขปัญหา ทั้งการติดตั้งป้ายจราจร ทำลูกระนาด เพิ่มไฟส่องสว่าง และติดตั้งเครื่องกั้นในหลายพื้นที่ รวมถึงยังมีนโยบายให้ปิดทางลักผ่านที่ไม่ได้รับอนุญาต เพื่อลดความสูญเสียจากการเกิดอุบัติเหตุ ซึ่งล่าสุดได้ปิดทางลักผ่านไปแล้ว 122 แห่ง และหลังจากนี้ รฟท. ยังมีความมุ่งมั่นในการแก้ไขปัญหาอุบัติเหตุบริเวณจุดตัดทางเสมอระดับรถไฟ - รถยนต์ เพื่อป้องกันอุบัติเหตุ ลดความสูญเสียต่อชีวิตและทรัพย์สินของประชาชนต่อไป
วันอาทิตย์ที่ 22 สิงหาคม 2564
โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อม กรอกข้อมูลเช็คแล้วจะหายหมดทุกบัญชี
โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อม กรอกข้อมูลเช็คแล้วจะหายหมดทุกบัญชี
โฆษกดีอีเอสเตือนอย่าหลงเชื่อข่าวปลอมเว็บไซต์ระบบตรวจสอบการฉีดวัคซีนของหมอพร้อมกรอกข้อมูลเช็คแล้วจะหายหมดทุกบัญชีแจงเว็บไซต์การตรวจสอบวัคซีนดังกล่าวเป็นของจริงเพื่อเพิ่มช่องทางตรวจสอบข้อมูลของผู้ที่ได้รับการฉีดวัคซีนมีความปลอดภัยไม่ได้เชื่อมโยงกับข้อมูลอื่น
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่ได้มีการแชร์ข่าวสารในประเด็นเรื่องเว็บไซต์สำนักบริหารการทะเบียนระบบตรวจสอบการฉีดวัคซีนของหมอพร้อมกรอกข้อมูลเช็คแล้วจะหายหมดทุกบัญชีทางศูนย์ต่อต้านข่าวปลอมได้ตรวจสอบข้อเท็จจริงกับกรมการปกครองกระทรวงมหาดไทยพบว่าข้อมูลดังกล่าวนั้นเป็นข้อมูลเท็จ
จากกรณีที่มีการแชร์ข้อความว่าเว็บไซต์ตรวจสอบการฉีดวัคซีนเป็นของปลอมอย่ากดเข้าไปตรวจสอบเรื่องวัคซีนเด็ดขาดเป็นกลลวงมิจฉาชีพปกติAlทางการจะไม่ขอเบอร์เลขหลังบัตรมิจฉาชีพจะเอาไปใช้หลอกลวงทางกรมการปกครองได้ตรวจสอบข้อเท็จจริงแล้วชี้แจงว่าคำเตือนดังกล่าวไม่เป็นความจริงเว็บไซต์เพื่อการตรวจสอบวัคซีนดังกล่าวนั้นกระทรวงมหาดไทยร่วมกับกระทรวงสาธารณสุขเพื่อเพิ่มช่องทางตรวจสอบข้อมูลของผู้ที่ได้รับการฉีดวัคซีนโดยเว็บไซต์https://webapp.bora.dopa.go.th/mophapp/เป็นของสำนักบริหารการทะเบียนกรมการปกครองของจริงซึ่งมีวัตถุประสงค์ดังนี้
1.สำหรับเจ้าหน้าที่ใช้ในการปฏิบัติงานตรวจสอบผู้เข้าพื้นที่ที่จังหวัดกำหนดว่าต้องได้รับการฉีดวัคซีนมาแล้ว(กรณีนี้ประชาชนต้องยื่นบัตรประจำตัวประชาชนให้เจ้าหน้าที่เพื่อตรวจสอบในระบบ)
2.ประชาชนผู้ที่ไม่ได้ลงApplicationหรือมีLineหมอพร้อมสามารถมีระบบตรวจสอบข้อมูลการฉีดวัคซีนด้วยตนเองเพื่อเป็นการยืนยันว่าได้รับการฉีดวัคซีนเรียบร้อยแล้ว
อีกทั้งมีความปลอดภัยของผู้ใช้งาน
1.เลขLaserด้านหลังบัตรเป็นเลขกำกับจำนวนของบัตร(Running Number)
2.เลขLaserด้านหลังบัตรเป็นการบอกสถานะของบัตรที่ใช้งานในปัจุจบัน
3.เว็บไซต์นี้ใช้เฉพาะผู้ที่ฉีดวัคซีนแล้วเท่านั้นไม่ได้เชื่อมโยงกับข้อมูลอื่น
ทั้งนี้สำหรับผู้ที่ไม่ได้ฉีดวัคซีนจะไม่แสดงข้อมูลตามลิ้งและรูปภาพที่แนบhttps://www.facebook.com/146978675375950/posts/5674299475977148/
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกรมการปกครองกระทรวงมหาดไทยได้ที่เว็บไซต์https://www.dopa.go.th/หรือโทร1548
ซึ่งการกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
************
วันจันทร์ที่ 4 เมษายน 2565
ไทยรับมอบวัคซีนไฟเซอร์จากรัฐบาลฝรั่งเศส กว่า 3.2 ล้านโดส ให้คนไทยฉีดวัคซีนได้อย่างครอบคลุม
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม เป็นประธานในพิธีรับมอบวัคซีนไฟเซอร์ (Pfizer) ป้องกันโควิด-19 จากสาธารณรัฐฝรั่งเศส โดยมีนายตีแยรี มาตู เอกอัครราชทูตสาธารณรัฐฝรั่งเศสประจำประเทศไทย เป็นผู้แทนรัฐบาลสาธารณรัฐฝรั่งเศส เข้าร่วมพิธี
.
นายกรัฐมนตรีขอบคุณรัฐบาลฝรั่งเศส สำหรับการสนับสนุนวัคซีนโควิด-19 ไฟเซอร์ (Pfizer) จำนวน 3,268,620 โดส สะท้อนถึงความเป็นมิตรแท้ เพื่อร่วมกันก้าวผ่านสถานการณ์การแพร่ระบาดของโรคโควิด-19 โดยไทยจะนำวัคซีนที่ได้รับครั้งนี้ไปกระจายฉีดอย่างทั่วถึง เพื่อให้เกิดภูมิคุ้มกันและเพื่อความปลอดภัยของคนไทย และจะสนับสนุนการบริจาควัคซีนให้แก่ประเทศต่าง ๆ เช่นกัน เพื่อให้ทุกประเทศสามารถเข้าถึงวัคซีนได้
.
ด้านนายตีแยรีฯ ยินดีที่มีส่วนสำคัญที่ได้ร่วมสนับสนุนการรับมือกับการแพร่ระบาดของโรคโควิด-19 ของประเทศไทย เชื่อมั่นว่าทั้งสองประเทศจะสามารถแลกเปลี่ยนประสบการณ์และองค์ความรู้ด้านการบริหารจัดการสถานการณ์โควิด-19 และด้านการสาธารณสุขได้อย่างมีประสิทธิภาพ
#ไทยคู่ฟ้า#ร่วมต้านโควิด19
-------------------
วันศุกร์ที่ 6 สิงหาคม 2564
กรมทางหลวงชนบท ขยายถนนทางเข้ากว่า 7 กิโลเมตร เพิ่มความสะดวกปลอดภัยให้พุทธศาสนิกชนและนักท่องเที่ยวที่มาสักการะพิพิธภัณฑ์ธรรมเจดีย์ วัดป่าบ้านตาด จังหวัดอุดรธานี คาดว่าแล้วเสร็จเดือน
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อำเภอเมือง จังหวัดอุดรธานี รองรับปริมาณการจราจรของประชาชน  ที่เดินทางมาสักการะบูชาพิพิธภัณฑ์ธรรมเจดีย์ พระธรรมวิสุทธิมงคล วัดป่าบ้านตาด
กรมทางหลวงชนบท (ทช.) กระทรวงคมนาคม ดำเนินโครงการก่อสร้างถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ อำเภอเมือง จังหวัดอุดรธานี รองรับปริมาณการจราจรของประชาชน ที่เดินทางมาสักการะบูชาพิพิธภัณฑ์ธรรมเจดีย์ พระธรรมวิสุทธิมงคล วัดป่าบ้านตาด อำเภอเมือง จังหวัดอุดรธานี ให้ได้รับความสะดวก รวดเร็ว ปลอดภัยในการเดินทาง ยกระดับมาตรฐานทางหลวงชนบท ส่งเสริมการท่องเที่ยวเชิงพุทธศาสนาของจังหวัด สอดรับกับนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายปฐม เฉลยวาเรศ อธิบดีกรมทางหลวงชนบท เปิดเผยว่า กระทรวงคมนาคมได้รับหนังสือขอรับการสนับสนุนจากกระทรวงมหาดไทย ในการปรับปรุงโครงสร้างพื้นฐานโลจิสติกส์ของถนนสายแยกทางหลวงแผ่นดินหมายเลข 2 - พิพิธภัณฑ์ธรรมเจดีย์ ตำบลบ้านตาด อำเภอเมือง จังหวัดอุดรธานี เพื่ออำนวยความสะดวก รองรับปริมาณการจราจรของพุทธศาสนิกชนและนักท่องเที่ยวทั่วไปเดินทางมาสักการะบูชาพิพิธภัณฑ์ธรรมเจดีย์พระธรรมวิสุทธิมงคล (หลวงตาพระมหาบัว ญาณสัมปันโน) ณ วัดป่าบ้านตาด อำเภอเมือง จังหวัดอุดรธานี ให้สอดคล้องกับจำนวนของผู้ที่จะเดินทางมายังสถานที่แห่งนี้ในอนาคต ทั้งนี้ ทช. จึงได้ดำเนินการก่อสร้างโครงการดังกล่าว ขณะนี้มีก้าวหน้าไปแล้วกว่าร้อยละ 42 เร็วกว่าแผนที่กำหนดไว้ คาดว่าจะดำเนินการก่อสร้างแล้วเสร็จในเดือนกันยายน 2565 โดยการก่อสร้างมีระยะทางรวม 7.395 กิโลเมตร แบ่งการก่อสร้างได้ดังนี้
- ช่วง กม. ที่ 0+000 เชื่อมทางหลวงแผ่นดินหมายเลข 2 (กม. 447) รูปแบบโครงการเป็นถนนผิวจราจรคอนกรีต เสริมเหล็ก 4 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ความยาว 800 เมตร
- ช่วง กม. ที่ 0+000 ถึง กม. ที่ 1+100 (กรณีเขตทาง 60 เมตร) รูปแบบโครงการเป็นถนนผิวจราจรแอสฟัลท์ติกคอนกรีต 4 - 6 ช่องจราจร ช่องละ 3.50 เมตร ไหล่ทางกว้างข้างละ 2.50 เมตร ปรับปรุงภูมิทัศน์ ภูมิสถาปัตยกรรมบริเวณเกาะกลางและวงเวียน
- ช่วง กม. ที่ 1+100 ถึง กม. ที่ 7+395 (กรณีเขตทาง 20 - 30 เมตร) รูปแบบโครงการเป็นถนนผิวจราจรแอสฟัลท์ติก คอนกรีต 4 ช่องจราจร ช่องละ 3.50 เมตร ไหล่ทางกว้างข้างละ 1.50 - 2.50 เมตร
นอกจากนี้ ทช. ได้ให้ความสำคัญในเรื่องการออกแบบภูมิทัศน์ โดยคำนึงถึงความปลอดภัยและความสวยงาม เพื่อรองรับการเดินทางของประชาชนทุกระดับ ตั้งแต่จุดเริ่มต้นสายทางได้กำหนดให้มีจุดพักคอยหรือจุดนัดพบ บริเวณต้นทางขาเข้าและปลายทางขาออกของโครงการ พร้อมก่อสร้างทางเท้ากว้าง 5 เมตร และรองรับผู้พิการ พร้อมศาลาพักคอยผู้โดยสาร ประกอบกับในส่วนของภูมิทัศน์จัดให้มีไม้พุ่มดอกจัดวางในกระถางคอนกรีตสำเร็จรูปเป็นช่วง ๆ และได้มีการประดับด้วยต้นถั่วบราซิลดอกเหลืองสวยงามตลอดสายทาง รวมถึงนำต้นไม้ประจำจังหวัดอย่างต้นทองกวาวที่มีดอกสดสีแดงปลูกเพื่อกันแนวเขตที่ดินของสายทางอีกด้วย
วันพุธที่ 6 กรกฎาคม 2565
โฆษกรัฐบาลเผย “นายกฯ” พอใจ ยธ.เดินหน้าแก้ไขปัญหาหนี้สินครัวเรือนต่อเนื่องเดือน ก.ค. อีก 23 จังหวัด “สมศักดิ์” เชิญชวนประชาชนที่มีคดีข้อพิพาท ร่วมงานมหกรรมไกล่เกลี่ยหนี้สินครัวเรือน
โฆษกรัฐบาลเผย “นายกฯ” พอใจ ยธ. เดินหน้าแก้ไขปัญหาหนี้สินครัวเรือนต่อเนื่องเดือนกรกฏาคมอีก 23 จังหวัด “สมศักดิ์” เชิญชวนประชาชนที่มีคดีข้อพิพาท ร่วมงาน “มหกรรมไกล่เกลี่ยหนี้สินครัวเรือน” จ.ปทุมธานี สมุทรปราการ สมุทรสาคร 7-9 ก.ค.นี้
วันที่ 6 กรกฎาคม 2565 นายธนกร วังบุญคงชนะ โฆษกประจำสำนักนายกรัฐมนตรีเผยว่า รัฐบาลโดยกระทรวงยุติธรรม ขอเชิญชวนประชาชนที่มีคดีข้อพิพาทก่อนฟ้อง และหลังศาลมีคำพิพากษา ร่วมงานมหกรรมไกล่เกลี่ยหนี้สินครัวเรือน จังหวัดปทุมธานี สมุทรปราการ และสมุทรสาคร และยุติธรรมพบประชาชน ภายใต้การบูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะจัดขึ้นที่จังหวัดปทุมธานี ในวันพฤหัสบดีที่ 7 กรกฎาคม 2565 เวลา 09.00 – 16.30 น. ณ หอประชุม Diamond hall อาคาร A3 ชั้น 5 มหาวิทยาลัยกรุงเทพ จังหวัดปทุมธานี ที่จังหวัดสมุทรปราการ ในวันศุกร์ที่ 8 กรกฎาคม 2565 เวลา 09.00 – 16.30 น. ณ เทศบาลตำบลบางปู และจังหวัดสมุทรปราการ และที่จังหวัดสมุทรสาคร ในวันเสาร์ที่ 9 กรกฎาคม 2565 เวลา 09.00 – 16.30 น. ณ วิทยาลัยเทคนิคสมุทรสาคร ตำบลมหาชัย อำเภอเมืองฯ จังหวัดสมุทรสาคร
โฆษกประจำสำนักนายกรัฐมนตรีย้ำว่า โครงการมหกรรมไกล่เกลี่ยหนี้สินครัวเรือน ที่ขับเคลื่อนโดยกระทรวงยุติธรรม ภายใต้การนำของนายสมศักดิ์ เทพสุทิน รัฐมนตรีว่าการกระทรวงยุติธรรม “มีหนี้ต้องแก้ไข รุกก้าวไปอย่างยั่งยืน” โดยที่ผ่านมาได้จัดไปแล้ว จำนวน 39 จังหวัด ซึ่งได้รับผลตอบรับจากประชาชนเข้าร่วมงานมากกว่า 48,500 คน ไกล่เกลี่ยสำเร็จ 28,314 ราย ทุนทรัพย์กว่า 6,602 ล้านบาท คิดเป็นร้อยละ 99.42 ของผู้เข้าร่วมไกล่เกลี่ย ถือเป็นความสำเร็จตามนโยบายรัฐบาลที่กำหนดให้ปี 2565 เป็นปีแห่งการแก้หนี้ภาคครัวเรือนสำหรับในครั้งที่ 40 มีกำหนดจัดขึ้นในวันนี้ (6 กรกฎาคม 2565) ณ โรงแรมพีซี แกรนด์พาเลซ จังหวัดสกลนคร และยังคงมีกำหนดจัดงานอย่างต่อเนื่องในเดือนกรกฎาคม 2565 อีกจำนวน 23 จังหวัด
“ประชาชนที่ต้องการเข้าร่วมไกล่เกลี่ยหนี้ ขอให้ติดตามรายละเอียดจากกระทรวงยุติธรรมซึ่งจะยังคงเดินหน้าการแก้ไขปัญหาหนี้สินครัวเรือน ผ่านมหกรรมไกล่เกลี่ยหนี้สินครัวเรือน ครอบคลุมพื้นที่ทั่วประเทศ จนถึงวันที่ 15 สิงหาคม 2565 นี้ ตามนโยบายของพล.อ.ประยุทธ์ จันทร์โอชา นายกรัฐมนตรีในการเร่งช่วยเหลือประชาชน ในการแก้ไขปัญหาหนี้สินอย่างเป็นธรรม ทำให้เจ้าหนี้ได้รับชำระหนี้และลูกหนี้สามารถชำระหนี้ได้ ลดการฟ้องคดี เพื่อคุณภาพชีวิตที่ดีขึ้นของประชาชน นอกจากนี้ ภายในงานยังมีการจัดให้บริการคำปรึกษาทางกฎหมายเกี่ยวกับการบังคับคดีและมอบเอกสารประชาสัมพันธ์ให้แก่ประชาชนที่มาร่วมงาน โดยเน้นถึงความปลอดภัยตามมาตรการป้องกันการแพร่ระบาดของโรคโควิด-19 ของกระทรวงสาธารณสุข ทั้งนี้ ประชาชนที่สนใจสามารถสอบถามรายละเอียดเพิ่มเติมได้ที่กรมคุ้มครองสิทธิและเสรีภาพ โทร 0 2141 2767-8 และกรมบังคับคดี สายด่วน 1111 กด 79” โฆษกประจำสำนักนายกรัฐมนตรีกล่าว
---------------------
วันจันทร์ที่ 20 มิถุนายน 2565
“อนุทิน” นำผู้แทนไทยซักซ้อมเต็มที่ก่อนนำเสนอ “ภูเก็ต” เป็นเจ้าภาพจัดงาน Specialised Expo
รองนายกรัฐมนตรีและรัฐมนตรีว่าการกระทรวงสาธารณสุข นำคณะผู้แทนประเทศไทยนำเสนอความพร้อม “ภูเก็ต” ให้เป็นเจ้าภาพจัดงาน Specialised Expo ปี 2028 แข่งกับสหรัฐอเมริกา อาร์เจนตินา เซอร์เบีย และสเปน
รองนายกรัฐมนตรีและรัฐมนตรีว่าการกระทรวงสาธารณสุข นำคณะผู้แทนประเทศไทยนำเสนอความพร้อม “ภูเก็ต” ให้เป็นเจ้าภาพจัดงาน Specialised Expo ปี 2028 แข่งกับสหรัฐอเมริกา อาร์เจนตินา เซอร์เบีย และสเปน เผยประชุมซักซ้อมเต็มที่ก่อนนำเสนอ หากได้รับสิทธิ์จาก BIE จะช่วยกระตุ้นเศรษฐกิจ มีเงินสะพัดกว่า 4.9 หมื่นล้านบาท เกิดการจ้างงาน ส่งเสริม Medical Hub และการท่องเที่ยวเชิงสุขภาพ
วันนี้ (20 มิถุนายน 2565) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดเผยว่า ตนพร้อมด้วยผู้บริหารกระทรวงสาธารณสุข กระทรวงการต่างประเทศ สำนักงานส่งเสริมการจัดประชุมและนิทรรศการ (TCEB) และผู้ว่าราชการจังหวัดภูเก็ต เดินทางมาเข้าร่วมประชุมสามัญประจำปี ครั้งที่ 170 ของสำนักงานองค์การนิทรรศการนานาชาติ (BIE 170th General Assembly) ที่กรุงปารีส ประเทศฝรั่งเศส ระหว่างวันที่ 19-21 มิถุนายน 2565 เพื่อร่วมนำเสนอความพร้อมของประเทศไทย (Country Presentation) ในการเป็นเจ้าภาพการจัดงานเอ็กซ์โปวาระพิเศษ (Specialised Expo) ที่จังหวัดภูเก็ต ภายใต้ชื่องาน EXPO 2028 – Phuket, Thailand ในนามรัฐบาลไทย ซึ่งครั้งนี้ยังมีประเทศที่เสนอตัวเพื่อเป็นเจ้าภาพการจัดงานอีก 4 ประเทศ ได้แก่ สหรัฐอเมริกา อาร์เจนตินา เซอร์เบีย และสเปน
ทั้งนี้ ประเทศไทยได้ยื่นเสนอเป็นเจ้าภาพการจัดงานเมื่อวันที่ 7 มกราคม 2565 นำส่งเอกสารทางเทคนิคในช่วงเดือนพฤษภาคมที่ผ่านมา โดยจะมีการนำเสนอความพร้อมของประเทศจำนวน 3 ครั้ง ครั้งนี้เป็นครั้งที่ 1 และทาง BIE จะเริ่มสำรวจพื้นที่การจัดงาน 2 ครั้ง โดยจะสำรวจครั้งแรกในเดือนกรกฎาคมนี้ เมื่อกระบวนการเสร็จสิ้นจะประกาศผลประเทศที่ได้รับคัดเลือกช่วงเดือนมิถุนายน 2566 หากประเทศไทยชนะการคัดเลือกจะใช้เวลาจัดเตรียมงาน 4 ปี ระหว่างปี 2567-2570 โดยมีกำหนดการจัดงาน ระหว่างวันที่ 20 มีนาคม -17 มิถุนายน 2571 รวมระยะเวลา 3 เดือน ซึ่ง TCEB ประเมินว่าจะสามารถดึงดูดนักท่องเที่ยวเข้าร่วมงาน 4.93 ล้านคน เป็นชาวไทยร้อยละ 54 และชาวต่างชาติร้อยละ 46 มีรายได้จากการจัดงาน 3,312 ล้านบาท เกิดเงินสะพัดทางเศรษฐกิจระหว่างช่วงเวลาจัดงานราว 49,231 ล้านบาท ส่งผลดีต่อเศรษฐกิจในภาพรวมและผลิตภัณฑ์มวลรวมในประเทศ (GDP) 39,357 ล้านบาท มีรายรับจากการเก็บภาษี กระตุ้นการจ้างงาน มีความคุ้มค่าในการลงทุนถึง 9 เท่า นอกจากนี้ยังเป็นการส่งเสริมภาพลักษณ์และขับเคลื่อนนโยบายตามยุทธศาสตร์การพัฒนาประเทศไทยเป็นศูนย์กลางสุขภาพนานาชาติ (Medical Hub) เป็นพื้นที่แลกเปลี่ยนนวัตกรรมทางการแพทย์และการส่งเสริมสุขภาพในอนาคต
“ทันทีที่เดินทางมาถึง ได้มีการซักซ้อมการนำเสนอความพร้อมของประเทศไทย และวันนี้มีการประชุมเตรียมความพร้อมก่อนนำเสนออีกครั้ง ซึ่งจะนำเสนอความพร้อมในการจัดงานอย่างเต็มความสามารถ เพื่อให้ได้รับการคัดเลือกเป็นเจ้าภาพการจัดงาน ซึ่งจะส่งผลดีต่อการกระตุ้นเศรษฐกิจของประเทศ รวมถึงจะมีการหารือร่วมกับเอกอัครราชทูตไทย ณ กรุงปารีส เรื่องแนวทางการขับเคลื่อนนโยบาย Medical Hub และส่งเสริมการท่องเที่ยว
เชิงสุขภาพด้วย” นายอนุทินกล่าว
******************************************** 20 มิถุนายน 2565
วันพฤหัสบดีที่ 25 สิงหาคม 2565
วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วธ. มอบรางวัล “คุณธรรมอวอร์ด ปี 2564” ยกย่องคนดีมีพื้นที่ยืน ความดีมีพื้นที่ในสังคม
วันที่ 25 สิงหาคม 2565 กระทรวงวัฒนธรรม (วธ.) โดยศูนย์คุณธรรม (องค์การมหาชน) จัดพิธีมอบรางวัลคุณธรรมอวอร์ด 2564 เพื่อยกย่องและเชิดชูเกียรติให้แก่บุคคล ชุมชน องค์กร และสื่อ ที่มีผลงานด้านคุณธรรมเป็นที่ประจักษ์แก่สังคมไทย ทั้งนี้ เพื่อตอบโจทย์การขับเคลื่อนแผนการปฏิรูปประเทศด้านวัฒนธรรม กีฬา แรงงาน และการพัฒนาทรัพยากรมนุษย์ และร่วมยกย่องเชิดชูเกียรติให้คนดีมีพื้นที่ยืน และความดีมีพื้นที่ในสังคม โดยได้รับเกียรติจาก นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานมอบรางวัล นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า ท่ามกลางสถานการณ์ที่ยากลำบากของสถานการณ์การแพร่ระบาดของโควิด - 19 แต่เรายังได้เห็น “พลังคุณธรรม” ของคนไทยกลุ่มหนึ่ง ที่สะท้อนผ่านผลงานและพฤติกรรม ปรากฏเป็นคุณธรรมด้านต่าง ๆ ทั้งความมีจิตสาธารณะ ความกตัญญู ความซื่อสัตย์ วินัยรับผิดชอบ และความพอเพียง รวมถึงคุณธรรมในด้านอื่น ๆ โดยคุณธรรมต่าง ๆ เหล่านี้ นอกจากจะเป็นเครื่องมือในการประคับประคองสังคมไทยของเราให้เดินหน้าต่อไปได้แล้ว ก็ยังเป็นแรงบันดาลใจให้คนในสังคมให้ต่อสู้ อดทน จนผ่านบททดสอบที่ท้าทายไปได้
รัฐมนตรีว่าการกระทรวงวัฒนธรรม ยังได้กล่าวขอบคุณทุกภาคส่วนและทุกหน่วยงาน ที่ให้ความร่วมมือสนับสนุน และผลักดันการดำเนินงานรางวัลคุณธรรมอวอร์ด ปี 2564 โดยเฉพาะคณะทำงานผู้ทรงคุณวุฒิ รวมถึงทุกฝ่ายที่ได้พร้อมใจกันนำเสนอรายชื่อและผลงาน บุคคล ชุมชน องค์กร และสื่อ เพื่อเข้ารับการพิจารณารางวัล และหวังเป็นอย่างยิ่งว่าทุกท่านจะเป็นกำลังสำคัญ เป็นตัวอย่างของบุคคล ชุมชน องค์กร และสื่อมวลชน เพื่อสรรสร้างสังคมคุณธรรมต่อไป
รศ.นพ.สุริยเดว ทรีปาตี ผู้อำนวยการศูนย์คุณธรรม (องค์การมหาชน) กล่าวถึงกระบวนการดำเนินงาน และการพิจารณารางวัลคุณธรรมอวอร์ด ปี 2564 ว่ามีการเปิดรับการเสนอรายชื่อ ประเภทบุคคล ชุมชนและองค์กร รวมถึงการเสนอผลงานประเภทสื่อ ผ่านกระบวนการคัดสรรโดยคณะกรรมการผู้ทรงคุณวุฒิจากทุกภาคส่วน จนได้รายชื่อและผลงานของผู้เข้ารับรางวัลในประเภทสื่อ (สื่อ 9 สาขา) รวมทั้งสิ้น 26 รางวัล อาทิ ละครเรื่องมนต์รักหนองผักกะแยง, ภาพยนตร์เรื่องไสหัวไป นายส่วนเกิน, บทเพลงคุณธรรมคุณทำได้, รายการคนค้นตน ประเภทบุคคล 125 รางวัล อาทิ พระเทพปัญญาโมลี (วิศิษฏ์ กนฺตสิริ ป.ธ.9), บาทหลวงเอกชัน ชิณโคตร, แพทย์หญิงณัฐกานต์ ชื่นชม และประเภทชุมชนและองค์กร รวมทั้งสิ้น 75 ชุมชน/องค์กร อาทิ มูลนิธิเอสซีจี, โรงพยาบาลค่ายประจักษ์ศิลปาคม , โรงแรมเซ็นทรา บายเซ็นทารา มาริส รีสอร์ท จอมเทียน เป็นต้น สำหรับรายชื่อและผลงานผู้ได้รับการคัดเลือกรางวัลคุณธรรมอวอร์ด ปี 2564 สามารถตรวจสอบได้ที่ https://moralcenter.or.th/ข่าวและกิจกรรม/pr-news/912-news-19-08-65.html
นอกจากนี้ ผู้ที่ได้รับรางวัลคุณธรรมอวอร์ด 2564 ทางศูนย์คุณธรรมจะรวบรวมผลงานและเรื่องราว เพื่อจัดทำสื่อเผยแพร่ขยายผลต่อสาธารณะ ผ่านช่องทางต่าง ๆ และเพื่อเป็นการประกาศยกย่องคุณงามความดี และเชื่อมต่อเรื่องราวความดีเหล่านั้น ผ่าน HallofFameบนแพลตฟอร์มออนไลน์ (www.moralawards.com) เพื่อเป็นช่องทางในการขยายผลความดีต่อไปในอนาคต
วันอาทิตย์ที่ 20 มิถุนายน 2564
ผู้ว่าการรถไฟแห่งประเทศไทยลงพื้นที่จังหวัดหนองคาย เพื่อประชุมติดตามความคืบหน้าการเพิ่มเดินขบวนรถเชื่อมโยงการขนส่งสินค้าผ่านแดนทางรถไฟ
ผู้ว่าการรถไฟแห่งประเทศไทยลงพื้นที่จังหวัดหนองคาย เพื่อประชุมติดตามความคืบหน้าการเพิ่มเดินขบวนรถเชื่อมโยงการขนส่งสินค้าผ่านแดนทางรถไฟ เส้นทางสะพานมิตรภาพไทย - ลาว รองรับการขยายตัวทางเศรษฐกิจและการค้าระหว่างไทย - ลาว - จีน ที่จะเริ่มในเดือนกรกฎาคม นี้
เมื่อวันที่ 18 มิถุนายน 2564 จังหวัดหนองคาย นายนิรุฒ มณีพันธ์ ผู้ว่าการรถไฟแห่งประเทศไทย ได้เดินทางลงพื้นที่ย่านสถานีรถไฟนาทา และย่านสถานีรถไฟหนองคาย เพื่อตรวจติดตามและประชุมหารือร่วมกับเจ้าหน้าที่ด่านศุลกากรหนองคาย ผู้แทนกรมทางหลวง ผู้ประกอบการขนส่งสินค้าทางรถไฟ ผู้ปฏิบัติงานการรถไฟ และเจ้าหน้าที่ผู้เกี่ยวข้อง เพื่อติดตามความคืบหน้าการเชื่อมโยงการขนส่งรองรับนโยบายไทย-ลาว-จีน ด้วยการเพิ่มปริมาณการขนส่งสินค้าผ่านแดนโดยทางรถไฟ ผ่านสะพานมิตรภาพไทย - ลาว จังหวัดหนองคาย
นายนิรุฒ กล่าวว่า ในการประชุมได้มีการติดตามความคืบหน้าการเชื่อมโยงการขนส่งสินค้าทางรถไฟ เพื่อให้สามารถรองรับการขยายความร่วมมือในการขนส่งสินค้าระหว่างประเทศไทย - ลาว - จีน ตามนโยบายของรัฐบาล และกระทรวงคมนาคม รวมถึงการเปิดเดินขบวนรถไฟเส้นทางรถไฟจีน - สปป.ลาว ที่จะเริ่มในเดือนธันวาคม 2564 ซึ่งถือเป็นการยกระดับระบบการขนส่งโลจิสติกส์ระหว่างประเทศ ครั้งสำคัญของภูมิภาค รฟท. จึงได้ดำเนินการปรับเพิ่มปริมาณการขนส่งตู้สินค้า (คอนเทนเนอร์) และขบวนรถขนส่งสินค้าทางรถไฟ ผ่านเส้นทางท่าเรือแหลมฉบัง สถานีหนองคาย ไปยัง CY ท่านาแล้ง (สปป.ลาว) ผ่านสะพานมิตรภาพไทย - ลาว ให้เพิ่มขึ้น เพื่อรองรับการเติบโตทางเศรษฐกิจและการค้าในอนาคตอันใกล้ ซึ่งในเบื้องต้นจะพิจารณาเพิ่มการเดินขบวนรถ 3 ขบวนต่อวัน (พ่วง 26 แคร่ต่อขบวน) เริ่มตั้งแต่เดือนกรกฎาคม 2564 และคาดว่าจะมีปริมาณการขนส่งเพิ่มขึ้นภายในเดือนธันวาคม 2564
ทั้งนี้ รฟท. ได้หารือถึงแนวทางการกำหนดเวลาเดินรถผ่านสะพานมิตรภาพไทย - ลาว ตามแผนปริมาณการขนส่งที่วางไว้ เพื่อให้สามารถเพิ่มปริมาณการขนส่ง (แคร่) ต่อขบวนให้เพียงพอต่อความต้องการ แต่ขณะเดียวกันไม่ก่อให้เกิดปัญหาการจราจรติดขัดบนสะพานฯ ซึ่งจะช่วยให้สามารถรองรับโอกาสการเติบโตทางเศรษฐกิจและการค้าระหว่างประเทศ ในการขนส่งสินค้าผ่านแดนจากจีน ลาว ผ่านมายังประเทศไทย
วันจันทร์ที่ 11 เมษายน 2565
กอช. เชิญชวนลูกๆ มอบของขวัญเป็นเงินออมให้คนในครอบครัว เนื่องในโอกาสเทศกาลปีใหม่ไทย
กอช. จัดโปรโมชัน “แอปดีมีคืน” เชิญชวนลูกๆ มอบของขวัญปีใหม่ไทยให้คนในครอบครัว โดยมอบเป็นเงินออมกับ กอช. เพียงสมัครสมาชิกผ่านแอป กอช. จำนวน 100 บาท พร้อมรับเงินสมทบเพิ่มจากรัฐสูงสุด 100% หรือไม่เกิน 1,200 บาทต่อปี ตามช่วงอายุของสมาชิกในเดือนถัดไป
กองทุนการออมแห่งชาติ หรือ กอช. จัดโปรโมชัน “แอปดีมีคืน” เชิญชวนลูกๆ มอบของขวัญปีใหม่ไทยให้คนในครอบครัว โดยมอบเป็นเงินออมกับ กอช. เพียงสมัครสมาชิกผ่านแอป กอช. จำนวน 100 บาท พร้อมรับเงินสมทบเพิ่มจากรัฐสูงสุด 100% หรือไม่เกิน 1,200 บาทต่อปี ตามช่วงอายุของสมาชิกในเดือนถัดไป และรับคูปองส่วนลดมูลค่า 50 บาท ผู้ที่สนใจตรวจสอบสิทธิ์ได้ที่ผ่านแอปพลิเคชัน “กอช.” สอบถามข้อมูลเพิ่มเติม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชัน “แอปดีมีคืน” เชิญชวนลูกๆ มอบของขวัญปีใหม่ไทยให้คนในครอบครัว โดยมอบเป็นเงินออมกับ กอช. เพียงสมัครสมาชิกผ่านแอปพลิเคชัน กอช. จำนวน 100 บาท พร้อมรับเงินสมทบเพิ่มจากรัฐ สูงสุด 100% หรือไม่เกิน 1,200 บาทต่อปี ตามช่วงอายุของสมาชิกในเดือนถัดไป และรับคูปองส่วนลด (M-Coupon) มูลค่า 50 บาท สามารถนำไปซื้อสินค้าที่ร่วมรายการในร้านเซเว่น – อีเลฟเว่น ทุกสาขาทั่วประเทศ (เงื่อนไขเป็นไปตามที่ กอช. กำหนด)
สำหรับผู้ที่มีสิทธิสมัครต้องมีสัญชาติไทย อายุ 15 – 60 ปี เป็นผู้ประกอบอาชีพอิสระ หรือไม่มีสวัสดิการบำนาญจากรัฐ ตรวจสอบสิทธิพร้อมสมัครสมาชิก และส่งเงินออมสะสม ได้ที่แอปพลิเคชัน กอช. สอบถามข้อมูลเพิ่มเติมได้ที่ สายด่วนเงินออม โทร. 02-049-9000
“คุณออม รัฐช่วยออม คุณได้บำนาญ”
วันศุกร์ที่ 14 มกราคม 2565
14 ม.ค. วันอนุรักษ์ทรัพยากรป่าไม้แห่งชาติ ชวนคนไทยร่วมปลูกต้นไม้ เป้าหมาย 100 ล้านต้น
.....
วันนี้ (14 ม.ค.) เป็นวันอนุรักษ์ทรัพยากรป่าไม้ของชาติ กระทรวงทรัพยากรธรรมชาติและสิ่งแวดล้อม (ทส.) เชิญชวนคนไทยทั่วประเทศร่วมกันปลูกต้นไม้ในโครงการ “รวมใจไทย ปลูกต้นไม้ เพื่อแผ่นดิน” โดยตั้งเป้าหมาย 100 ล้านต้น เพื่อเพิ่มพื้นที่ป่าและพื้นที่สีเขียวให้แก่ประเทศไทย
.
ปัจจุบัน มีต้นไม้ที่ลงทะเบียนแล้ว 88,515,328 ต้น เช่น ที่ จ.นครราชสีมา 4.7 ล้านต้น จ.เชียงใหม่ 4.35 ล้านต้น จ.ขอนแก่น 4.25 ล้านต้น จ.ตาก 3.5 ล้านต้น จ.อุดรธานี 3.2 ล้านต้น ผู้สนใจร่วมปลูกต้นไม้กับโครงการฯ ลงทะเบียนได้ที่https://plant.forest.go.th
#ไทยคู่ฟ้า#ร่วมต้านโควิด19
-------------------
วันอาทิตย์ที่ 15 พฤษภาคม 2565
หมดเกลี้ยงใน 36 วินาที!! สินเชื่อบ้าน ธอส. Golden Minute
ธอส.จัดโปรโมชั่นพิเศษให้ประชาชนที่ต้องการมีบ้านกับ ธอส. ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วยช่วง “นาทีทอง Golden Minute” สินเชื่อบ้านอัตราดอกเบี้ยปีแรก 0.69% ต่อปี อัตราดอกเบี้ยเฉลี่ย 3 ปีแรกเพียง 2.023%
ธนาคารอาคารสงเคราะห์ (ธอส.) จัดโปรโมชั่นพิเศษให้ประชาชนที่ต้องการมีบ้านกับ ธอส. ในงาน “มหกรรมการเงินกรุงเทพฯ ครั้งที่ 22 Money Expo 2022” ด้วยช่วง “นาทีทอง Golden Minute” สินเชื่อบ้านอัตราดอกเบี้ยปีแรก 0.69% ต่อปี อัตราดอกเบี้ยเฉลี่ย 3 ปีแรกเพียง 2.023% โดยจองสิทธิ์ผ่าน Mobile Application : GHB ALLในวันอาทิตย์ที่ 15 พฤษภาคม 2565 ระหว่างเวลา 15.00-15.15 น. ผลปรากฎว่า มีลูกค้าจองสิทธิ์กันอย่างคับคั่งจนทำให้ เต็มวงเงิน 450 ล้านบาท ภายในระยะเวลาเพียง 36 วินาทีเท่านั้น!! ทั้งนี้ ผู้ที่จองสิทธิ์ต้องยื่นคำขอกู้ที่สาขาภายในวันที่ 15 มิถุนายน 2565 และทำนิติกรรมภายในวันที่ 29 กรกฎาคม 2565 สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ G H Bank Call Center โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
วันพฤหัสบดีที่ 24 มีนาคม 2565
Thai logistics sector continue to grows
Thai logistics sector continue to grows
March 24, 2022, government spokesperson Thanakorn Wangboonkongchana disclosed that Prime Minister and Defense Minister Gen Prayut Chan-o-cha is pleased with the continuous growth of Thailand’s logistics sector. According to a Commerce Ministerial Announcement, in January 2022, 444 new logistics firms have registered with the Department of Business Development, a 39.6% increase comparing to the same period last year. Top 3 registered businesses are: 1) goods transport and discharge (244 firms), 2) road freight (68 firms), and 3) transport agents (33 firms).
According to Ministry of Commerce’s data, in 2020, production and sales logistics generated the total of 87,240.63 million Baht in revenues, and in 2021, registration of 207 new business entities in logistics has been recorded with the total investment value of 908.17 million Baht, an increase of 53.3%.
Thailand’s international trade value for January 2022 totaled 1.51 trillion Baht, an increase of 27.7%, out of which: 1) marine transport accounts for 66.5% (an increase of 30.4%) with oil, gas, petroleum, automotive and parts as key cargo types; 2) air transport accounts for 23% (an increase of 28.8%) with electronics circuit boards, phones, and machine parts as key cargo types; 3) land transport accounts for 10.4% (an increase of 10.8%) with computer memory units, diamonds, electronics circuit boards as key cargo types; and 4) rail transport accounts for 0.1% (an increase of 9.4%) with natural rubbers, synthetic rubbers, and plywood as key cargo types.
The Regional Comprehensive Economic Partnership (RCEP) Agreement, which has been pushed forward by the Prime Minister and has entered into force on January 1, 2022, is considered a major factor for Thailand’s export growth. RCEP member country markets have been opened for Thai logistics business. Likewise, Thailand has been opened for RCEP member countries to invest in transport services, making the country a part of the global value chains. In addition, the growth of e-commerce also contributes to the expansion of logistics business.
The Government Spokesperson added that the Government has placed importance on constant development of logistics system and skills in a bid to promote the country as regional hub for trade and investment, and services.
วันอังคารที่ 12 กรกฎาคม 2565
นายกฯ ลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ พร้อมมอบแจกันดอกไม้แสดงความเสียใจแก่เอกอัครราชทูตญี่ปุ่นฯ
นายกฯ ลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ พร้อมมอบแจกันดอกไม้แสดงความเสียใจแก่เอกอัครราชทูตญี่ปุ่นฯ
วันนี้ (12 กรกฎาคม 2565) เวลา 15.30 น. ณ สถานเอกอัครราชทูตญี่ปุ่นประจำประเทศไทย นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เดินทางไปยังสถานเอกอัครราชทูตญี่ปุ่นประจำประเทศไทย ถนนวิทยุ เขตปทุมวัน กรุงเทพฯ เพื่อลงนามในสมุดแสดงความเสียใจ ต่อการถึงแก่อสัญกรรมของนายชินโซ อาเบะ (H.E. Mr. Shinzo Abe) อดีตนายกรัฐมนตรีญี่ปุ่น ซึ่งถึงแก่อสัญกรรมเมื่อวันศุกร์ที่ 8 กรกฎาคม 2565
โดยในโอกาสนี้ นายกรัฐมนตรีได้ทักทายพูดคุยหารือกับนายนะชิดะ คะสุยะ (H.E. Mr. Nashida Kazuya) เอกอัครราชทูตวิสามัญผู้มีอำนาจเต็มแห่งญี่ปุ่น ประจำราชอาณาจักรไทย แสดงความเสียใจในนามประเทศ และประชาชนไทยต่อการจากไปของอดีตนายกรัฐมนตรีญี่ปุ่น นายชินโซ อาเบะ และได้มอบแจกันดอกไม้แสดงความเสียใจในโอกาสนี้ด้วย
วันศุกร์ที่ 26 สิงหาคม 2565
ท่องเที่ยวไทยฟื้นตัว! นทท. ต่างชาติ เข้าไทยกว่า 4 ล้านคน รัฐเตรียมปรับแผนใหม่ เพิ่มยอดเป็น 10 ล้านคน ภายในปีนี้
.....
การท่องเที่ยวแห่งประเทศไทย (ททท.) เผยว่า ตั้งแต่วันที่ 1 ม.ค. - 16 ส.ค. 65 มีนักท่องเที่ยวต่างชาติเดินทางเข้าประเทศไทยแล้ว 4,015,504 คน โดยนักท่องเที่ยวต่างชาติ 5 อันดับแรกที่เดินทางเข้าไทยมากที่สุด ประกอบด้วย มาเลเซีย อินเดีย สปป.ลาว สิงคโปร์ และสหราชอาณาจักร นับว่าเป็นสัญญาณเชิงบวกของภาคการท่องเที่ยวและเศรษฐกิจไทยที่กำลังกลับมาฟื้นตัว หลังจากที่ภาครัฐได้ผ่อนคลายมาตรการต่าง ๆ
.
จากสถานการณ์ดังกล่าว รัฐบาลได้ให้หน่วยงานที่เกี่ยวข้องร่วมกันพิจารณาหาแนวทางกระตุ้นการท่องเที่ยวในช่วงครึ่งปีหลัง เพื่อสามารถบรรลุเป้าหมายดึงดูดนักท่องเที่ยวต่างชาติเป็น 10 ล้านคนในปีนี้ โดยให้สอดคล้องกับมติ ศบค. เมื่อวันที่ 19 ส.ค. 65 ที่จะมีผลตั้งแต่ 1 ต.ค. 65 - 31 มี.ค. 66 ดังนี้
.
• ขยายระยะเวลาพำนักสำหรับผู้ได้รับการยกเว้นการตรวจลงตราในการเข้าประเทศ (ผ.30) ทั้งที่ไทยให้แต่ฝ่ายเดียว และที่มีความตกลงระหว่างกัน จากไม่เกิน 30 วัน เป็นไม่เกิน 45 วัน (ผ.45)
.
• ขยายระยะเวลาพำนักสำหรับผู้ได้รับ Visa on Arrival จากไม่เกิน 15 วัน เป็นไม่เกิน 30 วัน
.
ทั้งนี้ รัฐบาลมุ่งหาแนวทางและพิจารณามาตรการต่าง ๆ ที่สอดคล้องกับสถานการณ์โลก และสถานการณ์ในประเทศ เพื่อกระตุ้นและฟื้นฟูภาคอุตสาหกรรมการท่องเที่ยวและอุตสาหกรรมที่เกี่ยวเนื่อง ควบคู่ไปกับการดำเนินมาตรการทางสาธารณสุขอย่างรอบคอบ
.
อ่านเพิ่มเติม คลิกhttps://www.thaigov.go.th/news/contents/details/58406
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 7 ตุลาคม 2564
ปลัดกระทรวงมหาดไทย รับมอบผ้าไตรพระราชทานเนื่องในพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย 13 ตุลาคม 2564
ปลัดกระทรวงมหาดไทย รับมอบผ้าไตรพระราชทานเนื่องในพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย 13 ตุลาคม 2564
เมื่อวันที่ 6 ต.ค.64 ที่ทำเนียบองคมนตรี สำนักงานองคมนตรี นายสุทธิพงษ์ จุลเจริญ ปลัดกระทรวงมหาดไทย รับมอบผ้าไตรพระราชทานเบื้องหน้าพระบรมฉายาลักษณ์ พระบาทสมเด็จพระเจ้าอยู่หัว เพื่อใช้ในการจัดพิธีทอดผ้าป่าสมทบทุนโครงการเล่าเรียนหลวงสำหรับพระสงฆ์ไทยในส่วนภูมิภาค โดยมี นายพลากร สุวรรณรัฐ องคมนตรีในฐานะประธานกรรมการจัดพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย เป็นประธาน
นายสุทธิพงษ์ จุลเจริญ ปลัดกระทรวงมหาดไทย ในฐานะรองประธานกรรมการจัดพิธีทอดผ้าป่าสนับสนุนโครงการทุนเล่าเรียนหลวงสำหรับพระสงฆ์ไทย เปิดเผยว่า ด้วย พระบาทสมเด็จพระเจ้าอยู่หัว ทรงพระกรุณาโปรดเกล้าโปรดกระหม่อม พระราชทานพระบรมราชานุญาตให้จัดพิธีทอดผ้าป่า เพื่อสนับสนุนและเผยแพร่การดำเนินงานของโครงการทุนเล่าเรียนหลวงสำหรับพระสงฆ์ไทย ซึ่งมหาเถรสมาคมได้มีมติให้คณะสงฆ์สนับสนุน และขอความร่วมมือจากวัดต่างๆทั้งในส่วนกลาง และส่วนภูมิภาคทั่วประเทศ จัดพิธีทอดผ้าป่าในวันที่ 13 ตุลาคม ของทุกปี ซึ่งเป็นวันคล้ายวันสวรรคตของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ผู้ทรงพระราชทานจัดตั้งโครงการฯ เพื่อสนับสนุนและส่งเสริมพระภิกษุและสามเณร ให้ได้มีโอกาสศึกษาพระปริยัติธรรมและพระธรรมวินัยอย่างลึกซึ้ง อันเป็นการสืบสานพระบรมราชปณิธานของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ในการส่งเสริมการศึกษาพระปริยัติธรรมของพระสงฆ์ไทย
นายสุทธิพงษ์ จุลเจริญ กล่าวว่า สำหรับการดำเนินงานจัดพิธีทอดผ้าป่าสมทบทุนโครงการเล่าเรียนหลวงสำหรับพระสงฆ์ไทย ในวันอังคารที่ 13 ตุลาคม 2564 ส่วนกลาง ณ วัดบวรนิเวศวิหาร โดย พลเอก สุรยุทธ์ จุลานนท์ ประธานองคมนตรี เป็นประธานฝ่ายคฤหัสถ์ ในพิธีทอดผ้าป่าฯ สำหรับในส่วนภูมิภาค ในระหว่างวันที่ 14 ตุลาคม - 15 พฤศจิกายน 2564 ณ วัดที่เจ้าคณะใหญ่แต่ละหนกำหนด จำนวน 4 วัด โดยองคมนตรี เป็นประธานฝ่ายคฤหัสถ์ ในพิธีทอดผ้าป่าฯ และวัดที่ผู้ว่าราชการจังหวัดกำหนด จำนวน 74 วัด โดยผู้ว่าราชการจังหวัดแต่ละจังหวัด เป็นประธานฝ่ายคฤหัสถ์ ในพิธีทอดผ้าป่าฯ
นายสุทธิพงษ์ จุลเจริญ กล่าวเพิ่มเติมว่า ทั้งนี้ พี่น้องประชาชนผู้มีจิตศรัทธา สามารถร่วมบริจาคเงินเพื่อสมทบทุนโครงการทุนเล่าเรียนหลวงสำหรับพระสงฆ์ไทย สามารถบริจาคด้วยการโอนเงินเข้าบัญชีออมทรัพย์ ชื่อบัญชี "โครงการทุนเล่าเรียนหลวงสำหรับพระสงฆ์ไทย" ธนาคารไทยพาณิชย์ จำกัด มหาชน สาขาพระบรมมหาราชวัง หมายเลขบัญชี 061-2-06592-5 โดยสามารถส่งหลักฐานการโอนเงิน ทางโทรสารหมายเลข 0-2220-7403 หรือทาง Facebook Fanpage โครงการทุนเล่าเรียนหลวงสำหรับพระสงฆ์ไทย E-mail. kstm.official@gmail.com โดยสามารถสอบถามรายละเอียดเพิ่มเติมได้ที่หมายเลขโทรศัพท์ 0-2220-7400 ต่อ 4121, 4217, 4345 และ 4358
วันจันทร์ที่ 9 สิงหาคม 2564
“เฉลิมชัย” ปลื้มโครงการ”เกษตรกรแฮปปี้” ขายมังคุดวันที่ 8 เดือน 8 เกินคาด เตรียมคิกออฟซูเปอร์เซลล์ลำไย ลองกอง
“เฉลิมชัย” ปลื้มโครงการ”เกษตรกรแฮปปี้” ขายมังคุดวันที่ 8 เดือน 8 เกินคาด เตรียมคิกออฟซูเปอร์เซลล์ลำไย ลองกอง
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวในวาระเป็นประธานเปิดโครงการเกษตรกรแฮปปี้ 8.8 (วันที่8เดือน8) ในวันนี้( 8 สิงหาคม 2564) ว่า ภายใต้แนวคิด”คนกินยิ้มได้ เกษตรกรไทยแฮปปี้”ที่ฟรุ้ทบอร์ดโดยกระทรวงเกษตรและสหกรณ์ริเริ่มขึ้น เป็นแคมเปญมังคุดดี 4 โล 100 ส่งตรงถึงบ้านจากเมืองใต้ นับเป็นโปรโมชั่นพิเศษสำหรับมังคุด ราชินีแห่งผลไม้ ซึ่งได้รับความร่วมมือจากหลากหลายภาคส่วน
“ภายใต้วิกฤตที่เกิดขึ้นสิ่งสำคัญที่สุดคือความร่วมมือร่วมใจที่คนไทยทุกคนต้องช่วยกัน และช่วยกันบริโภคผลไม้ไทย เราต้องดูแลชาวสวนทุกจังหวัดพาฝ่าวิกฤตโควิดไปด้วยกัน แม้วันนี้จะมีสัญญาณที่ดีว่าราคามังคุดทั้งหน้าแผงและหน้าล้งปรับตัวสูงขึ้น แต่ยังมีความไม่แน่นอนของเสถียรภาพราคา จึงต้องมีมาตรการเสริมเพื่อช่วยกระตุ้นการบริโภค โดยเฉพาะกลุ่มผู้บริโภคในประเทศในภาวะที่การส่งออกยังมีอุปสรรคจากสถานการณ์โควิด-19 จากการเปิดสั่งซื้อล่วงหน้าจนถึงวันนี้มีปริมาณเกินคาด
“ขอขอบคุณทุกภาคส่วน ที่ช่วยกันสนับสนุนเกษตรกรไทย และขอเชิญชวนทุกท่านให้ช่วยกันสั่งซื้อมังคุดดี สดจากต้น อร่อย ส่งตรงจากสวนเมืองใต้ ที่ตั้งใจปลูกโดยชาวสวนแท้ ๆ รับประกันคุณภาพโดยกระทรวงเกษตรและสหกรณ์ ท่านจะมีส่วนสำคัญในการสร้างรอยยิ้ม และส่งกำลังใจให้ชาวสวนมังคุดด้วย นอกจากนี้ยังมอบหมายทีมงานให้เตรียมการคิกออฟรายการโปรโมชั่นจำหน่ายลำไยและลองกองในเร็วๆนี้” นายเฉลิมชัย กล่าว
ในขณะที่นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะหัวหน้าทีมพัฒนาและบริหารจัดการผลไม้ (Fruit Board) เฉพาะกิจ กล่าวรายงานว่า โครงการ”เกษตรกร Happy” เป็น 1 ในหลายโครงการตามมาตรการเร่งด่วนเป็นการปรับกลยุทธ์ใหม่ของ Fruit Board จากผลกระทบโควิดเป็นโครงการเสริมจากแผนบริหารจัดการผลไม้ภาคใต้และภาคเหนือฤดูการผลิตปี 2564
โดยเร่งจำหน่ายขายในประเทศเพิ่มขึ้นในระหว่างที่ระบบขนส่งไปต่างประเทศติดขัดจากผลกระทบโควิด19ตามข้อสั่งการของ ดร.เฉลิมชัย ศรีอ่อนรัฐมนตรีว่าการกระทรวงเกษตรและสหกรณ์ในฐานะประธานคณะกรรมการพัฒนาและบริหารจัดการผลไม้ Fruit board และ รองนายกรัฐมนตรี จุรินทร์ ลักษณวิศิษฏ์ รัฐมนตรีพาณิชย์ โดยความร่วมมือระหว่างภาครัฐภาคเอกชนภาคเกษตรกรเช่น กระทรวงเกษตร กระทรวงพาณิชย์ กระทรวงดีอี กระทรวงมหาดไทยบริษัทไปรษณีย์ไทย บริษัทเซนทรัลพัฒนาในเครือเซนทรัลกรุ๊ป บริษัทแกร็บประเทศไทย ร้านธงฟ้า Top คณะอนุกรรมการอีคอมเมิร์ซ และคณะอนุกรรมการธุรกิจเกษตร กระทรวงเกษตรฯเป็นต้นโดยร่วมแรงร่วมใจช่วยเกษตรกรไทยฝ่าวิกฤติโควิดไปด้วยกัน
วัตถุประสงค์หลักของโครงการเกษตรกรแฮปปี้ มีดังนี้
1. เพื่อช่วยชาวสวนผลไม้ในช่วโดยเฉพาะในช่วงที่ผลผลิตออกมามาก มีผลทำให้ราคาลดต่ำลง ผนวกกับสถานการณ์โควิด-19 ที่ส่งผลกระทบต่อราคาโดยตรง
2. สร้างกลไกการระบายออกจากแหล่งผลิตด้วยแพลตฟอร์มออนไลน์และออฟไลน์
3. ยกระดับราคามังคุด และผลไม้อื่นเช่น ลำไย เงาะ ลองกอง และ
4. รักษาระดับราคาเพื่อให้เกิดเสถียรภาพ เพื่อให้ชาวสวนมีรายได้เพิ่มมากขึ้น
วันอังคารที่ 28 มิถุนายน 2565
รองปลัดวรวรรณฯ เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
รองปลัดวรวรรณฯ เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0
วันนี้ (28 มิถุนายน 2565) เวลา 10.00 น. นางวรวรรณ ชิตอรุณ รองปลัดกระทรวงอุตสาหกรรม เป็นประธานประชุมเตรียมการตรวจประเมินรางวัลคุณภาพการบริหารจัดการภาครัฐ 4.0 ของสำนักงานปลัดกระทรวงอุตสาหกรรม โดยมีผู้บริหารและเจ้าหน้าที่ที่เกี่ยวข้องเข้าร่วมประชุมและผ่านระบบออนไลน์ ZOOM MEETING ณ ห้องประชุม อก. 1 อาคารสำนักงานปลัดกระทรวงอุตสาหกรรม
วันอังคารที่ 16 พฤศจิกายน 2564
ปลัด พม. รับมอบถุงยังชีพและของใช้เพื่อสุขอนามัยจากพี แอนด์ จิ ช่วยเหลือกลุ่มเปราะบางเดือดร้อนจากโควิด - 19 และอุทกภัย
ปลัด พม. รับมอบถุงยังชีพและของใช้เพื่อสุขอนามัยจากพี แอนด์ จิ ช่วยเหลือกลุ่มเปราะบางเดือดร้อนจากโควิด - 19 และอุทกภัย
วันที่ 12 พ.ย. 64เวลา 13.30 น. ที่บริเวณห้องโถง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กทม.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เป็นประธานในพิธีรับมอบถุงยังชีพและของใช้เพื่อสุขอนามัย จำนวน 200 ชุด รวมมูลค่า 174,000 บาท จากนายนิธิน ดาบาริ ประธานกรรมการผู้จัดการ บริษัท พรอคเตอร์ แอนด์ แกมเบิล เทรดดิ้ง (ประเทศไทย) หรือ P&G และคณะ เพื่อนำไปแจกจ่ายช่วยเหลือกลุ่มเปราะบางทั้งเด็ก ผู้สูงอายุ คนพิการ ผู้ป่วยติดเตียง และผู้ด้อยโอกาส ที่ได้รับผลกระทบจากการแพร่ระบาดของโรคติดเชื้อไวรัสโคโรนา 2019 (โควิด - 19) และอุทกภัย
นางพัชรีกล่าวว่า ด้วยสถานการณ์การแพร่ระบาดของโควิด - 19ได้ส่งผลกระทบในวงกว้างทั่วประเทศอย่างต่อเนื่อง รวมทั้งสถานการณ์อุทกภัยในพื้นที่หลายจังหวัด กระทรวง พม. จึงมีความห่วงใยประชาชนทุกกลุ่มเป้าหมาย โดยเฉพาะกลุ่มเปราะบางที่มีความเสี่ยงสูง ซึ่งได้รับความเดือดร้อนและความยากลำบากจากสถานการณ์ดังกล่าว และจำเป็นต้องได้รับความช่วยเหลืออย่างเร่งด่วน โดยบูรณาการความร่วมมือกับเครือข่ายทุกภาคส่วนทั้งภาครัฐ เอกชน และประชาสังคม รวมทั้งภาคประชาชน วันนี้ กระทรวง พม. ได้รับมอบถุงยังชีพและของใช้เพื่อสุขอนามัย มูลค่ารวมทั้งสิ้น 174,000 บาท จากบริษัท พรอคเตอร์ แอนด์ แกมเบิล เทรดดิ้ง (ประเทศไทย) ได้แก่ 1) ถุงผ้าบรรจุผลิตภัณฑ์ P&G ยาสีฟัน แชมพู ใบมีดโกน และน้ำยาปรับผ้านุ่ม จำนวน 200 ชุด มูลค่า 130,000 บาท 2) ถุงขยะติดเชื้อ จำนวน 600 กิโลกรัม (24,000 ชิ้น) มูลค่า 33,000 บาท และ 3) ผลิตภัณฑ์แพนทีน รีจอยส์ และเฮดแอนด์โชว์เดอร์ จำนวน 30 ลัง มูลค่า 11,000 บาท ทั้งนี้ กระทรวง พม. จะได้นำไปแจกจ่ายช่วยเหลือกลุ่มเปราะบางที่ได้รับความเดือดร้อนต่อไป
ทั้งนี้ ในเวลา 14.30 น ผู้บริหาร ทั้ง 2 ฝ่าย ได้มีการประชุมหารือร่วมกัน ในประเด็นการแสวงหาความร่วมมือเพื่อดูแลประชาชนกลุ่มเปราะบางในรูปแบบที่เป็นโครงการต่อเนื่องอีกด้วย
นางพัชรีกล่าวเพิ่มเติมว่า ขอเชิญชวนร่วมบริจาคเงิน สิ่งของเครื่องใช้ที่จำเป็น อาหาร และยารักษาโรค เป็นต้น เพื่อช่วยเหลือกลุ่มเปราะบางและประชาชนที่กำลังประสบปัญหาเดือดร้อนและความยากลำบากจากการแพร่ระบาดของโควิด - 19 และสถานการณ์อุทกภัย ที่ศูนย์รับบริจาคกระทรวง พม. โทร. 0 2659 6476 และศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง
วันอาทิตย์ที่ 21 พฤศจิกายน 2564
นายกฯ ขอบคุณแบงค์ชาติ ปลดล๊อครวมหนี้ระหว่างธนาคาร เร่งจ่ายเงินพยุงจ้างงานลูกจ้างเอสเอ็มอี สามล้านคน เปิดทบทวนสิทธิ์ถึง 27 พ.ย.นี้
นายกฯ ขอบคุณแบงค์ชาติ ปลดล๊อครวมหนี้ระหว่างธนาคาร เร่งจ่ายเงินพยุงจ้างงานลูกจ้างเอสเอ็มอี สามล้านคน เปิดทบทวนสิทธิ์ถึง 27 พ.ย.นี้
นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่านายกรัฐมนตรีขอบคุณธนาคารแห่งประเทศไทย (ธปท.) ที่ช่วยเร่งรัดการแก้ปัญหาหนี้ครัวเรือน คู่ขนานไปกับมาตรการต่าง ๆ ของรัฐบาล โดย ธปท. ได้ออกมาตรการอย่างต่อเนื่องในการช่วยเหลือลดภาระดอกเบี้ยให้แก่ลูกหนี้ที่ได้รับผลกระทบจากโควิด-19 ทำให้สถาบันการเงินมีเครื่องมือในการช่วยเหลือลูกหนี้ได้มากขึ้น
ล่าสุด เมื่อ 16 พ.ย. ธปท. ได้ออกแนวทางการให้ความช่วยเหลือลูกหนี้ ประกอบด้วย 1) ให้สถาบันการเงินและผู้ประกอบธุรกิจต้องไม่เรียกเก็บค่าปรับจากการไถ่ถอนสินเชื่อก่อนครบกำหนด (prepayment fee) เช่น ดอกเบี้ย เบี้ยปรับ ค่าปรับ ค่าบริการ สำหรับสินเชื่อส่วนบุคคลภายใต้การกำกับ และสินเชื่อรายย่อยเพื่อประกอบอาชีพภายใต้การกำกับ ทั้งจำนวนหรือบางส่วนเป็นการชั่วคราว เพื่อลดข้อจำกัดในการรีไฟแนนซ์และสนับสนุนการรวมหนี้ ทั้งนี้ ให้มีผลจนถึง 31 ธันวาคม 2566 และ 2) ปรับปรุงแนวทางการรวมหนี้ (debt consolidation) ระหว่างสินเชื่อเพื่อที่อยู่อาศัยและสินเชื่อรายย่อยประเภทอื่นโดยขยายขอบเขตให้สามารถรวมหนี้ระหว่างสถาบันการเงินและผู้ประกอบธุรกิจได้จากเดิมที่ทำได้เฉพาะสถาบันการเงินเดียวกัน
ทั้งนี้ แนวทางทั้งสองจะช่วยบรรเทาภาระดอกเบี้ยของลูกหนี้ได้อย่างมาก และสามารถบริหารจัดการหนี้ส่วนบุคคลให้สอดรับกับสถานะทางการเงินของตนเอง ต่อลมหายใจโดยไม่ต้องกังวลเรื่องการถูกฟ้องร้อง
ในส่วนของรัฐบาล ได้ออกมาตรการ ช่วยเหลือสภาพคล่องเอสเอ็มอีเพื่อรักษาระดับจ้างงาน พยุงการจ้างงานให้ลูกจ้างนับล้านมีงานทำ มีเงินเดือนต่อไป ผ่านการให้เงินช่วยเหลือสถานประกอบการในระบบประกันสังคม ที่มีลูกจ้างไม่เกิน 200 คน จำนวน 3,000 บาทต่อหัวลูกจ้าง เป็นเวลาสามเดือน (พฤศจิกายน - ธันวาคม) ซึ่งระยะเวลาการลงทะเบียนได้สิ้นสุดลงเมื่อคืน วันที่ 20 พ.ย. ที่ผ่านมา โดยตัวเลขผู้ลงทะเบียน ณ วันที่ 19 พ.ย มีสถานประกอบการลงทะเบียนเข้าร่วมโครงการ 2.01 แสนราย ช่วยรักษาระดับการจ้างงานลูกจ้างสัญชาติไทย 2.87 ล้านคน สำหรับผู้ที่ลงทะเบียนแล้วระบบแจ้งว่า "ขาดคุณสมบัติ" สามารถดำเนินการยื่นเรื่องขอทบทวนสิทธิ์ผ่านเว็บไซต์ "ส่งเสริมการจ้างงานเอสเอ็มอี.doe.go.th" ตั้งแต่ 21 – 27 พ.ย. 64 ทั้งนี้คาดว่าการจ่ายเงินจะเริ่มในช่วงปลายเดือน พ.ย.นี้
นางสาวรัชดา กล่าวด้วยว่า ที่ผ่านมารัฐบาลได้ออกมาตรการการแก้ปัญหาหนี้ครัวเรือนในหลายด้าน อาทิ ออกกฎหมายป้องกันการคิดดอกเบี้ยผิดนัดที่ไม่เป็นธรรม จัดการเจ้าหนี้นอกระบบ ช่วยเหลือให้ประชาชนผู้ได้รับผลกระทบจากสถานการณ์โควิด-19 เข้าถึงสินเชื่อผ่านธนาคารรัฐ มาตรการลดภาระค่าใช่จ่าย และเร่งฟื้นฟูทางเศรษฐกิจ ให้ผู้ประกอบการได้เดินหน้า ประชาชนมีงานทำ และเมื่อเชื่อมโยงกับมาตรการของ ธปท.ข้างต้น ก็จะเสริมส่งกัน บรรเทาภาระหนี้สินภาคครัวเรือนได้
........................
วันพฤหัสบดีที่ 26 สิงหาคม 2564
ก.แรงงาน ควักเงินกองทุนสงเคราะห์ลูกจ้าง 14.5 ล้านบาท เยียวยาลูกจ้างจังหวัดนครสวรรค์ที่ถูกเลิกจ้าง
กระทรวงแรงงานอนุมัติเงินกองทุนสงเคราะห์ลูกจ้าง 14.5 ล้านบาท เยียวยาความเดือดร้อนให้ลูกจ้างบริษัท บอดี้แฟชั่น (ประเทศไทย) จำกัด จังหวัดนครสวรรค์ ที่ถูกเลิกจ้างและยังไม่ได้รับค่าชดเชย จำนวน 769 คน นัดรับเงินแล้วตั้งแต่ 26 ส.ค. – 2 ก.ย. นี้
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม เปิดเผยว่า คณะกรรมการกองทุนสงเคราะห์ลูกจ้าง พิจารณาอนุมัติเงินสงเคราะห์กรณีค่าชดเชยของลูกจ้าง จำนวน 769 คน เป็นจำนวนเงินทั้งสิ้น 14,492,800 บาท เพื่อบรรเทาความเดือดร้อนให้แก่ลูกจ้างบริษัท บอดี้แฟชั่น (ประเทศไทย) จำกัด จังหวัดนครสวรรค์ ที่ถูกเลิกจ้าง โดยนายจ้างไม่จ่ายค่าชดเชยเพราะสาเหตุที่นายจ้างไม่สามารถดำเนินกิจการต่อไปได้ ซึ่งกรณีดังกล่าวเป็นเรื่องที่นายสุชาติ ชมกลิ่น รัฐมนตรีว่าการกระทรวงแรงงานให้ความห่วงใยเร่งรัดให้ดำเนินการช่วยเหลือเยียวยาความเดือดร้อนของลูกจ้างที่ถูกบริษัทเลิกจ้าง ทั้งจากสถานการณ์วิกฤตเศรษฐกิจและการแพร่ระบาดของโรคติดเชื้อไวรัสโควิด-19 ซึ่งอาจซ้ำเติมลูกจ้างหากยังไม่ได้รับสิทธิประโยชน์ที่พึงได้ตามกฎหมาย กรมสวัสดิการและคุ้มครองแรงงานจึงได้ เร่งรัด ติดตามการช่วยเหลือคุ้มครองสิทธิประโยชน์ของลูกจ้างที่รัฐบาลและกระทรวงแรงงานได้กำหนดเป็นนโยบายและมาตรการให้ความช่วยเหลือคุ้มครองแรงงานตามกฎหมายอย่างเร่งด่วน โดยเมื่อคณะกรรมการกองทุนสงเคราะห์ลูกจ้าง พิจารณาอนุมัติเงินสงเคราะห์กรณีค่าชดเชยของลูกจ้างแล้ว กรมได้โอนเงินไปยังสำนักงานสวัสดิการและคุ้มครองแรงงานจังหวัดนครสวรรค์ ดำเนินการจ่ายเงินสงเคราะห์ให้กับลูกจ้างโดยเร็ว
นางโสภา เกียรตินิรชา โฆษก กสร. กล่าวเพิ่มเติมว่า สำนักงานสวัสดิการและคุ้มครองแรงงานจังหวัดนครสวรรค์ ได้ดำเนินการภายใต้คำสั่งจังหวัดที่ไม่ให้มีการรวมตัวกันทำกิจกรรมเกิน 20 คน จึงได้จัดทำแผนการดำเนินการจ่ายเช็คเงินสงเคราะห์ลูกจ้างให้กับลูกจ้าง วันละไม่เกิน 200 คน ครึ่งชั่วโมง/20 คน จำนวน 6 วัน เสนอคณะกรรมการโรคติดต่อจังหวัด โดยได้รับอนุมัติให้จ่ายเงินให้กับลูกจ้าง ในวันที่ 26 – 31 สิงหาคม 2564 และ วันที่ 1 – 2 กันยายน นี้ ซึ่งได้แจ้งให้ลูกจ้างแต่ละคนทราบวันเวลาเข้ารับเช็คดังกล่าวแล้ว
วันจันทร์ที่ 13 ธันวาคม 2564
นายกฯ ยินดี ทีมนักกีฬาเทควันโดทีมชาติไทย คว้าแชมป์โลกและสร้างผลงานอย่างยอดเยี่ยม ในการแข่งขัน World Para Taekwondo Championships ครั้งที่ 9
นายกฯ ยินดี ทีมนักกีฬาเทควันโดทีมชาติไทย คว้าแชมป์โลกและสร้างผลงานอย่างยอดเยี่ยม ในการแข่งขัน World Para Taekwondo Championships ครั้งที่ 9
นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีและภูมิใจอย่างยิ่งกับ ขวัญสุดา พวงกิจจา นักกีฬาเทควันโด ที่สามารถคว้าแชมป์โลกกีฬาเทควันโดสมัยที่ 2 จากการลงเเข่งขันเทควันโด รุ่นน้ำหนักไม่เกิน 47 กิโลกรัม คลาส K44 และทีมนักกีฬาเทควันโดทีมชาติไทย ที่สามารถคว้าอันดับที่ 4 รางวัลคะแนนทีมหญิงยอดเยี่ยม ในการแข่งขัน World Para Taekwondo Championships ครั้งที่ 9 ณ เมืองอิสตันบูล ประเทศตุรกี ในระหว่างวันที่ 11 – 12 ธันวาคม 2564
โฆษกประจำสำนักนายกรัฐมนตรี กล่าวว่า ทีมเทควันโดทีมชาติไทย ได้สร้างผลงานที่ยอดเยี่ยมเเละน่าประทับใจให้กับเเฟนกีฬาชาวไทยมาอย่างต่อเนื่อง โดยเฉพาะขวัญสุดา เป็นนักกีฬาที่สร้างผลงานในระดับโลก โดยการได้รับชัยชนะใน World Para Taekwondo Championships ครั้งนี้ ถือเป็นแชมป์โลกสมัยที่ 2 หลังจากเคยได้รับมาแล้วเมื่อปี 2562 จากการลงแข่งขันในรุ่นน้ำหนักไม่เกิน 49 กิโลกรัม นอกจากนี้ ในการแข่งขันพาราลิมปิกเกมส์โตเกียว 2020 ที่ผ่านมา ขวัญสุดา ก็ได้สร้างผลงานที่ยอดเยี่ยมไว้เช่นกัน โดยได้รับเหรียญทองแดงจากเทควันโด รุ่น 49 กิโลกรัม คลาส K44
อนึ่ง World Para Taekwondo Championships ครั้งที่ 9 ณ เมืองอิสตันบูล ตุรกี ในระหว่างวันที่ 11 – 12 ธันวาคม 2564 มีนักกีฬาเข้าร่วมการแข่งขันมากกว่า 250 คน จาก 41 ประเทศ เพื่อเป็นการปูทางไปสู่การเข้าร่วมการแข่งขันในพาราลิมปิกส์เกมส์ ปารีส 2024
วันพฤหัสบดีที่ 19 สิงหาคม 2564
สาขาของแบงก์รัฐในห้างสรรพสินค้า พร้อมกลับมาเปิดให้บริการวันนี้
สมาคมสถาบันการเงินของรัฐ และสถาบันการเงินสมาชิก 4 แห่ง ที่มีสาขาให้บริการในห้างสรรพสินค้า พร้อมเปิดบริการสาขาในห้างสรรพสินค้า ศูนย์การค้า และคอมมูนิตี้มอลล์ ตั้งแต่วันพุธที่ 18 ส.ค.2564 เป็นต้นไป ตามที่ ศบค.มีมติให้ปรับมาตรการในพื้นที่แดงเข้ม
สมาคมสถาบันการเงินของรัฐ (สงร.) และสถาบันการเงินสมาชิก 4 แห่ง ที่มีสาขาให้บริการในห้างสรรพสินค้า ประกอบด้วย ธนาคารอาคารสงเคราะห์ (ธอส.) ธนาคารออมสิน ธนาคารเพื่อการเกษตรและสหกรณ์การเกษตร (ธ.ก.ส.) และธนาคารอิสลามแห่งประเทศไทย (ธอท.) พร้อมเปิดให้บริการสาขาของธนาคารในห้างสรรพสินค้า ศูนย์การค้า และคอมมูนิตี้มอลล์ ตั้งแต่วันพุธที่ 18 สิงหาคม 2564 เป็นต้นไป ตามที่ประชุมศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค.ได้มีมติให้ปรับมาตรการในพื้นที่ควบคุมสูงสุดและเข้มงวด 29 จังหวัด (สีแดงเข้ม) โดยให้เปิดกิจการธนาคาร/สถาบันการเงินในศูนย์การค้า/ห้างสรรพสินค้าได้ เพื่อกระจายช่องทางการใช้บริการและอำนวยความสะดวกให้ประชาชน โดยมีมาตรการป้องกันโรคอย่างเคร่งครัด 26 ข้อปฏิบัติตามข้อเสนอของสมาคมศูนย์การค้าไทย
ปัจจุบัน สถาบันการเงินสมาชิกสมาคมสถาบันการเงินของรัฐทั้ง 4 แห่ง พร้อมให้บริการลูกค้าที่สาขาในห้างสรรพสินค้า ศูนย์การค้า และคอมมูนิตี้มอลล์ โดยคำนึงถึงความปลอดภัยทั้งของลูกค้า และพนักงานทุกคนเป็นสำคัญ พร้อมกำหนดวิธีบริหารจัดการในสาขาภายใต้มาตรการด้านสาธารณสุขอย่างเคร่งครัด ซึ่งธนาคารจะพิจารณาการเปิดหรือปิดสาขาและปฏิบัติตามประกาศของจังหวัดหรือรัฐบาลและเจ้าของพื้นที่ โดยสามารถตรวจสอบรายชื่อสาขาที่เปิดให้บริการได้ทาง website ของแต่ละธนาคาร และสมาคมสถาบันการเงินของรัฐ ได้กำหนดแนวทางการเปิดให้บริการ ดังนี้
1.สาขาธนาคารที่อยู่ในห้างสรรพสินค้า สาขาในศูนย์การค้า และสาขาในคอมมูนิตี้มอลล์ ในพื้นที่สีแดงเข้ม29 จังหวัด จะเปิดให้บริการตามปกติตั้งแต่วันที่ 18 สิงหาคม 2564 โดยให้บริการไม่เกินเวลา 17.00 น.
2.สาขาในห้างสรรพสินค้า สาขาในศูนย์การค้า หรือ สาขาในคอมมูนิตี้มอลล์ ที่ตั้งอยู่ในจังหวัดนอกเขตพื้นที่สีแดงเข้มหรือพื้นที่ควบคุมอื่น ๆ ยังเปิดให้บริการไม่เกินเวลา 17.00 น.
3.สาขาทั่วไปที่เป็นสาขา Stand Alone และไม่ใช่สาขาธนาคารในห้างสรรพสินค้า สามารถเปิดให้บริการตามปกติ 5 วัน หรือ 7 วันทำการ ขึ้นกับการพิจารณาของแต่ละธนาคาร แต่จะเปิดให้บริการไม่เกินเวลา 15.30 น.
4.สาขาใน 3 จังหวัดภาคใต้ ประกอบด้วย ปัตตานี ยะลา และนราธิวาส เปิดให้บริการไม่เกินเวลา 15.00 น
ทั้งนี้ ธนาคารขอแนะนำให้ลูกค้าทำธุรกรรมผ่านช่องทาง Mobile Banking เพื่อลดการเดินทาง ลดความเสี่ยง และการสัมผัส รวมถึงของดให้บริการแลกเหรียญ และธนบัตรย่อยเป็นการชั่วคราว สำหรับลูกค้าที่ได้รับผลกระทบจาก COVID-19 สามารถติดต่อใช้บริการผ่านช่องทางออนไลน์ต่าง ๆ อาทิ Call Center Line@ Facebook Website และ Mobile Application
สมาคมสถาบันการเงินของรัฐ
ชั้น 9 อาคาร 2 ธนาคารอาคารสงเคราะห์ สำนักงานใหญ่ เลขที่ 63 ถนนพระราม 9 แขวงห้วยขวาง เขตห้วยขวาง กรุงเทพมหานคร 10310
โทร. 0-2202-1868 และ 0-2202-1961
วันศุกร์ที่ 27 สิงหาคม 2564
ระวัง‼ ควันบุหรี่ เสี่ยงแพร่เชื้อ COVID - 19
ควันบุหรี่ที่ปล่อยไป สามารถกระจายได้ไกลกว่าการไอหรือจาม
- ทำให้ปอดอ่อนแอกว่าปกติ
- ทำให้มีโอกาสเสียชีวิตมากกว่า 2 เท่าเมื่อเทียบกับผู้ไม่สูบบุหรี่
#สำนักงานปลัดกระทรวงกลาโหม
#COVID19
วันจันทร์ที่ 22 พฤศจิกายน 2564
กรมศุลกากรจับมือสำนักงานมาตรฐานผลิตภัณฑ์อุตสาหกรรม ลุยกวาดล้างสินค้าหลุดมาตรฐานกว่า 18 ล้านบาท
กรมศุลกากรร่วมกับสำนักงานมาตรฐานผลิตภัณฑ์อุตสาหกรรม (สมอ.) ตรวจสอบสินค้าลักลอบนำเข้าประเทศที่ไม่ผ่านมาตรฐานอุตสาหกรรมเพื่อความปลอดภัยในชีวิตและทรัพย์สินของผู้บริโภค
วันนี้ (วันที่ 22 พฤศจิกายน 2564) นายพชร อนันตศิลป์ อธิบดีกรมศุลกากร เปิดเผยว่า กรมศุลกากรร่วมกับสำนักงานมาตรฐานผลิตภัณฑ์อุตสาหกรรม (สมอ.) สกัดกั้นการนำเข้าสินค้าที่ไม่ได้มาตรฐาน เข้ามาจำหน่ายในราชอาณาจักร โดยเน้นย้ำให้ทุกหน่วยงานที่เกี่ยวข้องเพิ่มความเข้มงวดในการตรวจสอบการนำเข้าสินค้าที่เป็นของต้องห้ามต้องกำกัดหรือที่ต้องเป็นไปตามมาตรฐานของสำนักงานมาตรฐานผลิตภัณฑ์อุตสาหกรรม (สมอ.) เพื่อป้องกันมิให้สินค้าที่ไม่ได้คุณภาพหรือไม่ได้มาตรฐานเข้ามาจำหน่ายภายในราชอาณาจักร ทั้งนี้ ได้มุ่งเน้นการตรวจสอบการนำเข้าสินค้าประเภท อาหาร ยารักษาโรค เครื่องสำอาง เครื่องใช้ไฟฟ้าและของเล่นเด็ก เพราะหากมีการลักลอบนำสินค้าดังกล่าวเข้ามาในประเทศและจำหน่าย อาจทำให้เกิดความเสียหายแก่ชีวิตและทรัพย์สินได้ ดังนั้นเพื่อความปลอดภัยของประชาชน กรมศุลกากรจึงร่วมกับสำนักงานมาตรฐานผลิตภัณฑ์อุตสาหกรรม (สมอ.) สืบสวนหาข่าว เพื่อป้องกันและปราบปรามการลักลอบนำสินค้าที่ไม่ได้มาตรฐานอุตสาหกรรมเข้ามาในราชอาณาจักร
โดยเมื่อวันที่ 11 พฤศจิกายน 2564 เจ้าหน้าที่กองสืบสวนและปราบปรามกรมศุลกากร และเจ้าหน้าที่สำนักงานมาตรฐานผลิตภัณฑ์อุตสาหกรรม (สมอ.) ได้เข้าตรวจค้นโกดังแห่งหนึ่งในพื้นที่เขตบางนา กรุงเทพมหานคร พบสินค้าประเภทเครื่องใช้ไฟฟ้า และยารักษาโรค เครื่องมือแพทย์ เครื่องสำอาง เลื่อยโซ่ และอื่น ๆ มีเมืองกำเนิดต่างประเทศ ไม่มีหลักฐานการผ่านพิธีการศุลกากรมาแสดงขณะตรวจค้น มูลค่าประมาณ 3 ล้านบาท ต่อมาเมื่อวันที่ 16 พฤศจิกายน 2564 เจ้าหน้าที่ทั้งสองหน่วยงาน ได้เข้าตรวจค้นโกดังแห่งหนึ่ง ในพื้นที่เขตลาดกระบัง กรุงเทพมหานคร พบสินค้าประเภทเครื่องใช้ไฟฟ้า ตู้เย็น และอื่นๆ มีเมืองกำเนิดต่างประเทศ ไม่มีหลักฐานการผ่านพิธีการศุลกากรมาแสดงขณะตรวจค้น มูลค่าประมาณ 15 ล้านบาท รวมมูลค่าทั้งสิ้นประมาณ 18 ล้านบาท
ซึ่งทั้งสองกรณีเป็นความผิดตามมาตรา 242 มาตรา 246 ประกอบมาตรา 166 และมาตรา 167 แห่งพระราชบัญญัติศุลกากร พ.ศ. 2560 และพระราชบัญญัติเครื่องสำอาง พ.ศ. 2558 พระราชบัญญัติมาตรฐานผลิตภัณฑ์อุตสาหกรรม พ.ศ. 2511 และพระราชบัญญัติมาตรฐานผลิตภัณฑ์อุตสาหกรรม (ฉบับที่ 8) พ.ศ. 2562
หากมีการพบเห็นการจำหน่ายสินค้าที่ไม่ได้มาตรฐานหรือสงสัยว่าสินค้าดังกล่าวไม่ได้มาตรฐาน ท่านสามารถแจ้งเบาะแสได้ที่ กองสืบสวนและปราบปราม กรมศุลกากร หมายเลขโทรศัพท์02-667-6741